РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број: 06-2/337-19

11. децембар 2019. године

Б е о г р а д

ЗАПИСНИК

100. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 11. ДЕЦЕМБРА 2019. ГОДИНЕ

Седница је почела у 12,05 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Горан Ковачевић, Соња Влаховић, Оливера Пешић, Србислав Филиповић, Милорад Мијатовић и Момо Чолаковић.

Седници су присуствовали заменици чланова: Тања Дамњановић Томашевић (заменик Верољуба Арсића), Ђорђе Милићевић (заменик Душана Бајатовића) и Горица Гајић (заменик Милана Лапчевића).

Седници нису присуствовали чланови Одбора: Миљан Дамјановић, Милорад Мирчић, Александар Стевановић, Горан Ћирић, Војислав Вујић, Золтан Пек, нити њихови заменици.

Седници су присуствовали повереници Владе, представници Министарства финансија: Јелена Танасковић, Славица Савичић и Данијела Вазура, државни секретари; Снежана Карановић, помоћник министра Сектора за царински систем и политику; Мирјана Ћојбашић, в.д.помоћника министра за међународну сарадњу, европске интеграције и пројекте ; Милица Ђурђевић, в.д. директора Управе за трезор; Зоран Гашић, в.д. директора Управе за игре на срећу; Јелица Ћировић, в.д. помоћника директора Управе за Дуван; Душица Шоргић, помоћник директора Централног регистра обавезног социјалног осигурања; Марина Миљковић, Гордана Петровић и Милена Бошковић, из Управе за трезор; Сандра Дамчевић и Ивана Ђенић, из Управе за јавне набавке; Ема Драгуљ, из Управе за јавни дуг и Марина Нојкић Лазаревић, руководилац за правне послове и усклађивање прописа са међународним стандардима Управе за спречавање прања новца.

Пре преласка на утврђивање дневног реда , председник Одбора др Александра Томић је изнела предлог да се дневни ред допуни са једном тачком дневног реда тако што би се та тачка разматрала као прва тачка дневног реда и то: “1. Разматрање Предлога закона о изменама и допунама Закона о финансирању политичких активности, у појединостима.”

Предлог председника Одбора да се допуни дневни ред, прихваћен је већином гласова (10 гласова „за“, један члан Одбора није искористио право гласа).

На предлог председника Одбор је, већином гласова (10 гласова „за“, један члан Одбора није искористио право гласа), утврдио следећи дневни ред:

Д н е в н и р е д :

1. Разматрање Предлога закона о изменама и допунама Закона о финансирању политичких активности, који је поднела Влада (број 400-2878/19 од 22. новембра 2019. године), у појединостима;

2. Разматрање Предлога закона о јавним набавкама, који је поднела Влада (број 011-2478/19 од 30. септембра 2019. године), у начелу;

3. Разматрање Предлога закона о изменама и допунама Закона о јавном дугу, који је поднела Влада (број 400-2879/19 од 22. новембра 2019. године), у начелу;

4. Разматрање Предлога закона о изменама и допунама Закона о спречавању прања новца и финансирања тероризма, који је поднела Влада (број 400-2603/19 од 18. октобра 2019. године), у начелу;

5. Разматрање Предлога закона o изменама и допунама Закона о роковима измирења новчаних обавеза у комерцијалним трансакцијама, који је поднела Влада (број 4-2952/19 од 29. новембра 2019. године), у начелу;

6. Разматрање Предлога закона о изменама и допунама Закона о Централном регистру обавезног социјалног осигурања, који је поднела Влада (број 011-2950/19 од 29. новембра 2019. године), у начелу;

7. Разматрање Предлога закона о допунама Закона о Царинској тарифи, који је поднела Влада (број 483-2605/19 од 18. октобра 2019. године), у начелу;

8. Разматрање Предлога закона о изменама и допунама Закона о играма на срећу, који је поднела Влада (број 424-2664/19 од 25. октобра 2019. године), у начелу;

9. Разматрање Предлога закона о изменама и допунама Закона о дувану, који је поднела Влада (број 320-2305/19 од 9. септембра 2019. године), у начелу;

10. Разматрање Предлога закона о потврђивању Споразума између Владе Републике Србије и Владе Словачке Републике о регулисању дуга Републике Србије према Словачкој Републици, који је поднела Влада (број 011-2045/19 од 12. јула 2019. године);

11. Разматрање Предлога закона о потврђивању Споразума између Владе Републике Србије и Владе Сједињених Америчких Држава са циљем побољшања усаглашености пореских прописа на међународном нивоу и примене ФАТКА прописа, који је поднела Влада (број 011-2043/19 од 12. јула 2019. године);

12. Разматрање Предлога закона о потврђивању Споразума између Владе Републике Србије и Владе Руске Федерације о одобрењу државног извозног кредита Влади Републике Србије, који је поднела Влада (број 011-2712/19 од 1. новембра 2019. године);

13. Разматрање Предлога закона о давању гаранције Републике Србије у корист Banca Intesa a.d. Beograd i Raiffeisen Banka a.d. Beograd по задужењу Јавног предузећа „Србијагас“ Нови Сад, по основу уговора о кредиту за изградњу разводног гасовода Александровац-Брус-Копаоник-Рашка-Нови Пазар-Тутин (III фаза), који је поднела Влада (број 011-2443/19 од 24. септембра 2019. године);

14. Разматрање Предлога закона о потврђивању Финансијског уговора Аутопут Е-80 деоница Ниш-Мердаре Фаза 1, између Републике Србије и Европске инвестиционе банке, који је поднела Влада (број 011-2622/19 од 21. октобра 2019. године);

15. Разматрање Предлога закона о потврђивању Споразума између Владе Републике Србије и Владе Републике Северне Македоније о узајамном признавању одобрења овлашћених привредних субјеката за сигурност и безбедност (AEOS), који је поднела Влада (број 011-2701/19 од 30. октобра 2019. године);

16. Разматрање Предлога закона о потврђивању Споразума о изменама и допунама, који се односи на Споразум о финансирању, оригинално потписан 9. новембра 2016. године између Републике Србије и Немачке развојне банке „КfW“, Франкфурт на Мајни и Посебног споразума уз Споразум о финансирању, који је поднела Влада (број 011-2707/19 од 31. октобра 2019. године).

Пре преласка на рад по утврђеном дневном реду, Одбор је већином гласова (10 гласова „за“, један члан Одбора није искористио право гласа), усвојио записнике са 96. и 97. седнице Одбора.

Већином гласова (10 гласова „за“, један члан Одбора није искористио право гласа**) у**својен је предлог председника Одбора да се, ради ефикаснијег рада Одбора, о тачкама дневног реда 2. до 9. води заједнички начелни претрес, тачкама 10. до 16. заједнички начелни и јединствени претрес у складу са чланом 76. Пословника, а да се, потом, о свакој тачки дневног реда Одбор посебно изјасни.

**ПРВА ТАЧКА ДНЕВНОГ РЕДА: Разматрање Предлога закона о изменама и допунама Закона о финансирању политичких активности, у појединостима.;**

Одбор је, једногласно, одлучио да одбије петнаест амандмана народних посланика поднетих на Предлог закона.

На основу члана 156. став 3. Пословника Народне Скупштине, Одбор је одлучио да поднесе следећи

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона финансирању политичких активности.

Одбор је одлучио да предложи Народној скупштини да **одбије** следеће амандмане:

* на члан 1. који је поднела народни посланик Наташа Јовановић;
* на члан 1. са исправком који је поднео народни посланик Маријан Ристичевић;
* на члан 1. који је поднела народни посланик Вјерица Радета;
* на члан 1. са исправком који је поднео народни посланик Зоран Деспотовић;
* на члан 2. који је поднео народни посланик Срето Перић;
* на члан 2. који су заједно поднели народни посланици Ђорђе Комленски, Маријан Ристичевић, Ана Караџић и Бојан Торбица;
* на члан 2. који је поднео народни посланик Немања Шаровић;
* на члан 2. са исправком који је поднео народни посланик Милорад Мирчић;
* на члан 2. са исправком који је поднео народни посланик Петар Јојић;
* на члан 3. који је поднела народни посланик Ружица Николић;
* на члан 3. који је поднео народни посланик Александар Шешељ;
* на члан 4. који је поднео народни посланик Томислав Љубеновић;
* на члан 4. који је поднео народни посланик Маријан Ристичевић;
* на члан 4. који је поднела народни посланик Вјерица Радета;
* на члан 4. који је поднео народни посланик Александар Шешељ.

За известиоца Одбора на седници Народне скупштине одређенa је др Александра Томић, председник Одбора.

**ДРУГА - ДЕВЕТА ТАЧКА: Разматрање предложених закона, заједнички начелни претрес;**

Државни секретари Јелена Танасковић, Славица Савичић и Данијела Вазура образложиле су предложене законе према тачкама утврђеног дневног реда. Као главне разлоге за измене и допуне ових закона навеле су следеће:

Закон о јавним набавкама је потпуно нов закон о јавним набавкама и један од основних разлога за његово доношење је усклађивање законодавног оквира јавних набавки са прописима ЕУ и испуњење једног од мерила за затварање Преговарачког поглавља број 5 – Јавне набавке. Овим Законом уведени су прагови за примену закона као и европски прагови, нови критеријуми за доделу уговора, уведен је Портал јавних набавки и комуникација електронским средствима на Порталу, електронски налог, уведно је партнерство за иновације – нова врста поступка јавне набавке у циљу развоја и набавке иновативниј добара, радова или услуга.

Разлози за доношење измена и допуна Закона о јавном дугу произилазе из чињенице да је неопходно у што краћем року омогућити већу доступност хартија од вредности деноминованих у динарима страним инвеститорима, приближавање стандардима Европске уније, смањење трошкова финансирања, бољу диверсификацију инвеститора у домаће хартије од вредности, као и бољу контролу задуживања јединица локалних самоуправа.

Измене и допуне Закона о спречавању прања новаца и финансирања тероризма имају за основни циљ да се, узимајући у обзир коментаре и препоруке из Другог извештаја Манивал-а , унапреди законски оквир за борбу против прања новца и финансирања тероризма како би систем имао полазну основу за поправљање ефикасности и делотворности.

Предлогом закона о изенама и допунама Закона о роковима измирења ночаних обавеза у комерцијалним трансакцијама уводи се могућност, по успостављању техничко-технолошких услова, а почев од 1. јула 2021. године и обавеза повериоца да фактуре и друге захтеве за исплату доставља дужнику у електронском облику кроз систем електронске фактуре, који ће успоставити и водити Министарство финансија.

Предлогом закона о изменама и допунама Закона о Централном регистру обавезног социјалног осигурања стварају се услови за обезбеђивање законског основа за размену података о порезу на доходак грађана између Централног регистра обавезног социјалног осигурања и Пореске управе као и продужење рока за успостављање Регистра запослених, изабраних, именованих, постављених и ангажованих лица код корисника јавних средстава у оквиру информационог система Централног регистра.

Основни разлози допуне Закона о Царинској тарифи огледају се у постизању повећане ангажованости производних капацитета у домаћим фабрикама које се баве серијском монтажом свих врста трактора а самим тим и ангажовање домаће радне снаге и повећање конкуренције на домаћем и страном тржишту. Такође , овим допунама је омогућено да све одредбе од кључног значаја за сврставање по Царинској тарифи буду у матичном закону који регулише ту област а то је Закон о Царинској тарифи**.**

Предлогом закона о изменама и допунама Закона о играма на срећу унапређује се законски оквир за борбу против прања новца и финансирање тероризма у области игара на срећу и као и усаглашавање закона са међународним стандардима у овој области.

Предлогом закона о изменама и допунама Закона о дувану створени су услови за унапређење квалитета пружања јавних услуга, побољшање услова пословања привредних субјеката смањењем административног оптерећења кроз оптимизацију и дигитализацију административних поступака које води Управа за дуван - пројекат ” Е-папир”. Поред наведеног, врши се усклађивање са Законом о општем управном поступку, прецизније се дефинишу обавезе привредних субјеката, унапређује пословни амбијент, повећава ефикасност у процесу издавања и обнављања дозвола , постиже транспарентност у пружању услуга.

**ДЕСЕТА – ШЕСНАЕСТА ТАЧКА: Разматрање предложених закона, заједнички начелни и јединствени претрес.**

Државни секретари Јелена Танасковић и Данијела Вазура и Мирјана Ћојбашић, в.д.помоћника министра за међународну сарадњу, европске интеграције и пројекте, образложиле су предложене законе о потврђивању међународних споразума према тачкама утврђеног дневног реда. Као главне разлоге за потврђивање ових споразума навеле су следеће:

Предлог закона о потврђивању Споразума између Владе Републике Србије и Владе Словачке Републике о регулисању дуга Републике Србије према Словачкој Републици, односи се на нерегулисани дуг Републике Србије према Словачкој Републици, који потиче из периода клириншког начина плаћања у промету роба и услуга између бивше СФРЈ и бивше ЧСФР и износи 85.970.743,82 клириншких долара. Дуг Републике Србије је сведен на 7.209.891,49 УСД и биће једнократно отплаћен у року од 45 дана од дана ступања на снагу овог закона без плаћања камате за претходни период.

Предлог закона о потврђивању Споразума између Владе Републике Србије и Владе Сједињених Америчких Држава са циљем побољшања усаглашености пореских прописа на међународном нивоу и примене ФАТКА прописа, односи се на сет прописа Сједињених Америчких Држава донет у циљу борбе против утаје пореза. Овим прописима се предвиђа да стране финансијске институције или други финансијски посредници учествују путем извештавања у спречавању избегавања плаћања пореза од стране америчких држављана или резидената који своја финансијска средства држе у неамеричким финансијским институцијама и на страним рачунима.

Предлог закона о потврђивању Споразума између Владе Републике Србије и Владе Руске Федерације о одобрењу државног извозног кредита Влади Републике Србије, обухвата планирано задужење Републике Србије где је Републици Србији одобрен државни извозни кредит за финансирање пројеката из области железничке инфрастуктуре у износу од 172.500.000 еур-а. Одобрени износ представља 70% вредности пројекта док ће Република Србија у наредним фискалним годинама обезбедити 25 % средстава.

Предлог закона о давању гаранције Републике Србије у корист Banca Intesa a.d. Beograd i Raiffeisen Banka a.d. Beograd по задужењу Јавног предузећа „Србијагас“ Нови Сад, по основу уговора о кредиту за изградњу разводног гасовода Александровац-Брус-Копаоник-Рашка-Нови Пазар-Тутин (III фаза) , обухвата давање гаранције Републике Србије на кредите Bancе Intesе a.d. у износу од 16,00 мил еур-а и Raiffeisen Bankе a.d у износу од 4,00 мил. еур-а. Средства кредита биће употребљена за изградњу разводног гасовода Александровац-Брус-Копаоник-Рашка-Нови Пазар-Тутин (III фаза).

Предлог закона о потврђивању Финансијског уговора Аутопут Е-80 деоница Ниш-Мердаре Фаза 1, између Републике Србије и Европске инвестиционе банке, обухвата планирано задужење Републике Србије код ЕИБ за финансирање Пројекта изградње аутопута Ниш-Плочник-Мердаре I фаза (Ниш-Плочник), у износу до 100.000.000 евра. Овај износ се односи на зајам за Аутопут Е-80, деоница Ниш-Мердаре фаза I, који је одобрен закључивањем Финансијског уговора а у складу је са чланом 3. Закона о буџету Републике Србије за 2019.годину.

Предлог закона о потврђивању Споразума између Владе Републике Србије и Владе Републике Северне Македоније о узајамном признавању одобрења овлашћених привредних субјеката за сигурност и безбедност (AEOS), омогућава спровођење двостраног међународног Споразума између Владе Републике Србије и Владе Републике Северне Македоније о узајамном признавању одобрених статуса овлашћених привредних субјеката и коришћење олакшица у односу на царинске контроле. Такође, овим предлогом закона се наставља рад на отварању ван стоп шопова на граници са Македонијом.

Предлог закона о потврђивању Споразума о изменама и допунама, који се односи на Споразум о финансирању, оригинално потписан 9. новембра 2016. године између Републике Србије и Немачке развојне банке „КfW“, Франкфурт на Мајни и Посебног споразума уз Споразум о финансирању, обухвата финансирање инвестиција и консултантских услуга, у циљу унапређења социјалне инфраструктуре у јединицама локалне самоуправе, градовима и општинама, које су структурно слабе, односно погођене мигрантском кризом. Износ немачке помоћи износи 11.931.634,97 евра, док се Република Србија обавезала да ће у наведеном програму учествовати са 9.831.201,00 евра.

У расправи о предложеним законима о потврђивању међународних споразума учествовали су Горица Гајић и Горан Ковачевић.

Горица Гајић је похвалила и подржала радове Владе Републике Србије у области инфрастуктуре на свим нивоима власти али је замерила Влади зашто све те инфраструктурне радове финансира из кредита односно зајмова.

Горан Ковачевић је подсетио да се у неким претходним периодима Србија задуживала по неповољним условима, да је узимала кредите за финансирање личне потрошње односна за исплату плата и пензија. Нагласио је да је у погледу задужености Србија на нивоу сваке просечне земље у Европи, као и да је међу земљама са најнижим пореским наметима.

По завршетку дискусије, приступило се гласању о наведеним предлозима закона, у начелу.

**2.тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о јавним набакама, у начелу.

За известиоца Одбора на седници Народне скупштине одређена је др Александра Томић, председник Одбора.

**3.тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о јавном дугу, у начелу.

За известиоца Одбора на седници Народне скупштине одређена је др Александра Томић, председник Одбора.

**4.тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о спречавању прања новца и финансирања тероризма, у начелу.

За известиоца Одбора на седници Народне скупштине одређена је др Александра Томић, председник Одбора.

**5.тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о роковима измирења новчаних обавеза у комерцијалним трансакцијама, у начелу.

За известиоца Одбора на седници Народне скупштине одређена је др Александра Томић, председник Одбора.

**6.тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о Централном регистру обавезног социјалног осигурања, у начелу.

За известиоца Одбора на седници Народне скупштине одређена је др Александра Томић, председник Одбора.

**7.тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о допунама Закона о Царинској тарифи, у начелу.

За известиоца Одбора на седници Народне скупштине одређена је др Александра Томић, председник Одбора.

**8.тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о играма на срећу, у начелу.

За известиоца Одбора на седници Народне скупштине одређена је др Александра Томић, председник Одбора.

**9.тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о дувану, у начелу.

За известиоца Одбора на седници Народне скупштине одређена је др Александра Томић, председник Одбора.

**10. тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума између Владе Републике Србије и Владе Словачке Републике о регулисању дуга Републике Србије према Словачкој Републици.

За известиоца Одбора на седници Народне скупштине одређена је др Александра Томић, председник Одбора.

**11. тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чл. 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума између Владе Републике Србије и Владе Сједињених Амаричких Држава са циљем побољшања усаглашености пореских прописа на међународном нивоу и примене ФАТКА прописа.

За известиоца Одбора на седници Народне скупштине одређена је др Александра Томић, председник Одбора.

**12.тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог Закона о потврђивању Споразума између Владе Републике Србије и Владе Руске Федерације о одобрењу државног извозног кредита Влади Републике Србије.

За известиоца Одбора на седници Народне скупштине одређена је др Александра Томић, председник Одбора.

**13.тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист Banca Intesa a.d. Beograd и Raiffeisen Banka a.d. Beograd по задужењу Јавног предузећа „Србијагас“ Нови Сад, по основу уговора о кредиту за изградњу разводног гасовода Александровац-Брус-Копаоник-Рашка-Нови Пазар-Тутин (III фаза).

За известиоца Одбора на седници Народне скупштине одређена је др Александра Томић, председник Одбора.

**14.тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Финансијског уговора Аутопут Е-80, деоница Ниш - Мердаре Фаза I, између Републике Србије и Европске инвестиционе банке.

За известиоца Одбора на седници Народне скупштине одређена је др Александра Томић, председник Одбора.

**15.тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума између Владе Републике Србије и Владе Републике Северне Македоније о узајамном признавању одобрења овлашћених привредних субјеката за сигурност и безбедност (АЕОS).

За известиоца Одбора на седници Народне скупштине одређена је др Александра Томић, председник Одбора.

**16.тачка**

На основу члана 156. став 3. Пословника Народне Скупштине, Одбор је већином гласова ( 9 гласова „за“, један члан Одбора није искористио право гласа) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о изменама и допунама, који се односи на Споразум о финансирању, оригинално потписан 9. новембра 2016. године између Републике Србије и Немачке развојне банке „KfW“, Франкфурт на Мајни и Посебног споразума уз Споразум о финансирању.

За известиоца Одбора на седници Народне скупштине одређена је др Александра Томић, председник Одбора.

Седница је завршена у 13,15 часова.

Седница је тонски снимана.

СЕКРЕТАР ОДБОРА ПРЕДСЕДНИК

Тијана Игњатовић др Александра Томић